
Ehitusloa andmine (Raudsilla tn 11) 

1. ASJAOLUD JA MENETLUSE KÄIK

10.07.2017 laekus ehitisregistri elektroonilisse keskkonda läbivaatamiseks Raudsilla tn 11, Vaksali 22 Narva raudtee läbivalgustusseadme kompleksi,  piirdeaia ja väravate ning sidekanalisatsiooni püstitamiseks ehitusloa taotlus koos ehitusprojektiga (linnavalitsuse dokumendiregistris nr 7087).

20.07.2017 ehitisregistri  keskkonnas, koduleht www.ehr.ee,  on genereeritud ehitusloa eelnõu nr. 1712271/25173 menetluse nr 105874, ning suunatud Majandus-ja Kommunikatsiooniministeeriumile, AS-le Gaasivõrgud, AS-le Telia Eesti, Päästeameti Ida Päästekeskusele, OÜ VKG Elektrivõrgud, Terviseameti Ida Talitusele, OÜ-Le VKG Elektrivõrgud, arhitektuuri- ja planeerimise osakonnale, Linnamajandusametile  kooskõlastamiseks. 
Ehitusprojekti koosseisu on lisatud 14.06.2017 AS- i Eesti Raudtee kooskõlastus nr 4-1.1.3/969-8, 27.04.2017 Politsei- ja Piirivalveameti nr 1.11-7/5-3, 21.06.2017 Maksu- ja Tolliameti ning 01.07.2017 Tehnilise Järelevalve Ameti nr 7-1/17-0187-004 kooskõlastused.
Ehitusloa menetlus toimus ehitisregistri elektroonilises keskkonnas. Ehitusprojekt koos taotlusega on kaks korda tagastatud märkuste kõrvaldamiseks.

06.09.2017 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt tagastatud. Elektroonilises registrikeskkonnas on genereeritud ehitusloa eelnõu nr  1712271/25173-3.

07.09.2017 kõik kaasatud isikud kooskõlastasid ehitusprojekti, sh mõnel kooskõlastajal on kooskõlastamisel määratud tingimused

1.Majandus- ja Kommunikatsiooniministeerium ehitusprojekti kooskõlastamise lükkas tagasi põhjusega:“ Ehitusloa taotlusega taotletakse Narva raudtee läbivalgustusseadme kompleksi, sidekanalisatsiooni ja piirdeaedade ja väravate ehitamist. Nimetatud ehitised on kavandatud reformimata maale, mille osas on tehtud maa riigi omandisse jätmise taotlus ja selle maa tulevane valitseja on Majandus- ja Kommunikatsiooniministeerium. Samas juhin tähelepanu, et projekti kui sellist pole MKMiga eelnevalt kooskõlastatud. Teise asjaoluna juhin tähelepanu, et nimetatud reformimata maal paiknevad raudteerajatised, millede omanik on AS Eesti Raudtee - seega tuleb kooskõlastada taotletav ja kaasata menetlusse nimetatud äriühing kui raudtee valdaja vastavalt ehitusseadustiku §le 73 (raudtee kaitsevöönd ja seal tegutsemise nõuded). Loeme taotluse kooskõlastatuks üksnes AS Eesti Raudtee positiivse kooskõlastuse olemasolul.“ Ehitusprojekti koosseisu on lisatud AS-i Eesti Raudtee eelprojekti kooskõlastus, milles on loetletud rida tingimusi.
AS Telia Eesti tingimused: „Pakkuda juurdepääsu territooriumile, kus asuvad side kaevud PEL104 PEL105. 1.Enne kaevetööde alustamist vormistada tegutsemisluba(Telia iseteenindus webis). 2.Kolm tööpäeva enne kaevetööde algust side liinirajatiste kaitsevööndis kutsuda kohale Elion Ettevõtted AS järelevalve spetsialist telefonil:51904490. 3.Enne kaevetööde algust kutsuda ehitusobjektile Telia Eesti AS esindaja, et täpsustada liinirajatiste paiknemine looduses. 4.Enne ehitustööde algust teostada surfimine, et selgitada välja mis sügavusel liinid asuvad ja määrata kaablite kaitse vajadus. Kui sügavus on vähem kui 1m, kasutada poolitatavaid kaitsetorusid liini kaitsmiseks.“
3.Arhitektuuri ja planeerimise osakonna tingimused: „Ehitusloa taotlus ning asendiplaanid (nimelt joonistel AS-4-01, AS-4-02 toodud tabelid): ROK-Projekt OÜ seletuskirja punktides 3.5.2 ja 3.5.3 mainitud piirdeaia ja sidekanalisatsiooni ehitisealused pinnad on esitamata. 2. ROK-Projekt OÜ tiitellehel mainitud tellija (AS Harju Ehitus) kooskõlastus on esitamata. 3. 480 m pikkune sidekanalisatsioon: katete taastamise plaan on esitamata. 4. ROK-Projekt OÜ tiitelleht ning ROK-Projekt OÜ seletuskirja punkt 1.2.2: jääb ebaselgeks, missuguse osa eest vastutavad Karmo Tõra, Revo Luuk, Olavi Ründva igaüks eraldi? 5. Ehituslik osa on esitatud vale nimetusega (vale: ehituslik, õige: arhitektuur). 6. Konstruktiivse osa joonised (näiteks vundamendid, kinnitussõlmed) on esitatud vale tähistusega (vale: AR, õige: EK). 7. Arhitektuurse osa (AR) jooniste kirjanurgad: AR osa eest vastutava spetsialisti nimi on esitamata. 8. Konstruktiivse osa (EK) jooniste kirjanurgad: EK osa eest vastutava spetsialisti nimi on esitamata. 9. Digitaalse projekti tiitellehtedel, seletuskirjades, joonistel esitada vastutava isiku allkirja kohale sõnad /allkirjastatud digitaalselt/.“

Järelevalve osakonna arvamusel tingimuste:

3.1. Punkt 1 ei ole asjakohane ning vastuolus majandus- ja taristuministri 05.06.2017 määruse nr 57 „Ehitise tehniliste andmete loetelu ja arvestamise alused“ § 2 lg 1 ehitise tehnilised andmed määratakse, kui see on konkreetse ehitise osas otstarbekas ja võimalik. Võrkpiirdeaia ja maaaluse sidekanalisatsiooni ehitisealuste pindade määramine ei ole otstarbekas, kuna antud ehitiste puhul olulisteks tehnilisteks andmeteks oleks pigem: Piirdeaial kõrgus ja pikkus ning sidekanalisatsioonil pikkus ja sügavus.

3.2.Punkt 2 Läbivalgustus kompleksi omanik ja hankija on Maksu ja Tolliamet, kes 15.06.2017 kooskõlastas eelprojekti (kooskõlastus on lisatud eelprojekti kooseisu). Ehitusseadustiku § 42 lg 6 kohaselt pädev asutus kaasab menetlusse kinnisasja omaniku, kui taotlust ei ole esitanud omanik. Antud juhul omanik on ehitusprojekti kooskõlastanud, seega ehitusprojekti tellija kooskõlastuse kohustuslikus ehitusloa menetluses puudub
3.3.Punkt 3: sidekanalisatsioon asub maaalal, mis on reformimata riigimaa, kui on antud kasutusele Eesti Raudteele. AS-i Eesti Raudtee kooskõlastuse kirjas punktis 3 nõue on olemas

3.4.Punkt 5: Märkus ei ole asjakohane, kuna kehtivates standartides ei ole määratud mõiste „Arhitektuur“ rajatiste puhul
3.5.Punkt 6: Märkus ei ole asjakohane, kuna eelprojekti menetlus toimub elektroonilises keskkonnas.
4. OÜ VKG Elektrivõrgud tingimused: „Enne elektripaigaldise liinikaitsevööndis tööde alustamist peab töid teostav isik vähemalt 10 tööpäeva enne planeeritava tegevuse alustamist esitama elektripaigaldise omanikule kirjaliku taotluse töötamaks elektripaigaldise kaitsevööndis“ 
 Esitatud dokumentides ehitusseadustiku §44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.
2.    ÕIGUSLIKUD ALUSED

2.1. Ehitusseadustiku §38 lõike 1 kohaselt ehitusluba annab õiguse ehitada ehitisi, mis vastavad ehitusloa andmise aluseks olevale ehitusprojektile. 

2.2.  Ehitusseadustiku §39 lõike 1 kohaselt ehitusloa annab kohaliku omavalitsuse üksus.
2.3. Ehitusseadustiku § 42 lg 3 punktide 5 ja 6 kohaselt ehitusloa kõrvaltingimusena võib eelkõige sätestada ehitise või ehitamise keerukusest tulenevad lisatingimused ehitamiseks või ehitusprojekti ekspertiisi tegemise.
2.3. Narva Linnavalitsuse Arhitektuuri- ja Linnaplaneerimise Ameti põhimääruse §9  lõike 2    

       kohaselt järelevalve osakonna põhiülesandeks on ehitus- ja kasutuslubade taotluste 
       menetlemine ning linnavalitsuse vastavasisuliste korralduste ettevalmistamine, mille 
       alusel toimub ehitusloa või kasutusloa andmine, muutmine, kehtetuks tunnistamine või 
       andmisest keeldumine.
3. OTSUS

3.1.Anda ehitusluba Raudsilla tn 11, Vaksali 22 Narva raudtee läbivalgustusseadme kompleksi,  piirdeaia ja väravate ning sidekanalisatsiooni püstitamiseks 
3.2.Ehitusseadustiku § 42 lg 3 punkti 5 kohaselt määrata järgmised kõrvaltingimused:

3.2.1. Enne ehitustööde alustamist täita 14.06.2017 AS Eesti Raudtee kirjas nr 4-1.1.3/969-8loetletud tingimused;
3.2.2. Enne kaevetööde alustamist OÜ-le VKG Elektrivõrgud ning AS-le Telia Eesti kuuluvate võrguliinide kaitsevööndis täita vastavalt OÜ VKG Elektrivõrgud ja AS Telia Eesti kooskõlastuse tingimused

3.2.3.Enne ehitustööde alustamist täita 27.04.2017 Politsei – ja Piirivalveameti kirjas nr 1.11-7/-3 toodud tingimused.

3.2.4. Vastavalt maksu- ja Tolliameti 15.06.2017 kirjas toodud tingimusele esitada omanikule  ehitusprojekt ekspertiisi teostamiseks,
3.2.5. Kasutusloa saamiseks esitada koos ehitusdokumentatsiooniga ehitusprojekt, mille kohaselt ehitustööd on teostatud ning milles on parandatud arhitektuuri ja planeerimise osakonna kooskõlastuse tingimuste punktides 4,6,7,8 toodud märkused.
4. RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

